钦定古今图书集成/明伦汇编/氏族典/第084卷 > 胡埜
## 钦定古今图书集成/明伦汇编/氏族典/第084卷 > 胡埜

按《万姓统谱》：埜字德林。方雅好古，端凝介特。师事孙
立节，立节器之，开义馆于长春谷，藏书万卷，延名士
使族子弟受学焉。号环中居士。大观中，举八行，政和
八年，登进士第，历邓州教授，改婺州。寇至，官吏遁去。
或说埜，埜曰：“我先世以勇显，我以八行举，可上负朝
廷，下辱先世哉？”城陷不降，举家被戮。事闻，官其二侄。
著有《诸经讲义》。